**KRITERIJI OCJENJIVANJA UČENIKA U ČETVRTOM RAZREDU**

**HRVATSKI JEZIK**

**Jezik**

**odličan**

Programski sadržaj usvojen u cijelosti na najvišoj razini. .

Jezične sadržaje svakodnevno, prikladno i ispravno primjenjuje u usmenoj i pisanoj komunikaciji.

Rješava probleme na nov način primjenom naučenog.

Ima razvijene sposobnosti gramatičkog mišljenja.

Sintetizira bitno.

Redovito, samostalno i točno piše domaće zadaće.

**vrlo dobar**

Lako usvaja jezične sadržaje i primjenjuje ih u usmenom i pismenom izražavanju .

Sposobnosti jezikoslovnog mišljenja razvijene na očekivanoj razini.

Uz malu pomoć izvodi pravila i zaključke, uočava i povezuje sadržaje.

Pokazuje interes za nove jezične sadržaje, na satu sudjeluje u obradi.

Uz poticaj istražuje jezične pojave i izvodi pravila koja uspješno primjenjuje.

**dobar**

Učenik većim dijelom usvaja jezične sadržaje, a primjenjuje ih s manjim pogreškama u usmenom i pismenom izrazu.

Traži potporu učitelja.

Sposobnosti jezikoslovnog mišljenja razvijene na prosječnoj razini.

Naučeno pamti i reproducira, ali ne redovito.

Teže povezuje sadržaje unutar predmeta.

Zanimanje za jezično područje je povremeno.

Rijetko uočava svoje i tuđe pogreške.

**dovoljan**

Uz stalnu pomoć učitelja djelomično usvaja jezične sadržaje koje, kroz dopunski rad, treba višekratno ponavljati.

Sposobnosti jezikoslovnog mišljenja razvijene na početnoj razini.

Poznavanje jezičnih pojava je na razini imenovanja i djelomičnog prepoznavanja i reproduciranja.

Teže primjenjuje naučena pravopisna pravila.

**Jezično izražavanje**

**USMENO**

**odličan**

Usmeno izražavanje logično, jezgrovito, emocionalno izražajno i slikovito.

Rječnik izuzetno bogat i aktivan; vrlo spretno i samostalno oblikuje govorne poruke u svim komunikacijskim situacijama.

Pokazuje visok stupanj informiranosti, kritičnosti.

Lako komunicira i spretno oblikuje govorne poruke .

Ističe se u dramatizaciji likova, vrlo izražajno čita književni tekst, spretan u usklađivanju riječi i pokreta.

**vrlo dobar**

Usmeno izražavanje logično i jezgrovito.

Komunicira i dobro povezuje riječi, sliku i pokrete.

Rječnik prosječan, ali aktivan. čita tečno i izražajno, s rijetkim pogreškama, razumije pročitano.

Samostalno priča, prepričava i opisuje.

**dobar**

Usmeni izraz nije uvijek jezgrovit i izražajan.

Rječnik prosječan i pasivan.

Koristi poštapalice i lokalne neknjiževne izraze.

Nedostaje mu samostalnost u izražavanju, zbog oskudnijeg rječnika teško nalazi riječi za izražavanje svojih misli.

Teže razlikuje bitno od nebitnog.

**dovoljan**

Uz pomoć oblikuje govorne poruke.

Pokazuje djelomičnu usvojenost znanja, rječnik oskudan i pasivan.

Čita vrlo sporo, teško ili pogrešno.

Iščitava većinu riječi, ne poštuje interpunkcijske znakove, u maloj mjeri razumije pročitano.

**PISANO**

Učenik se sadržajno, točno i izrazito lijepo pismeno izražava, primjenjujući ispravno pravopisne i gramatičke norme.

Ima razvijen kritički odnos prema vlastitom i tuđem pismenom izrazu.

U potpunosti ovladao pisanjem kraćih sastavaka.

Uspješno piše po diktatu, odgovara na pitanja cjelovitom rečenicom jasno i točno. U stvaralačkom pisanom izražavanju logičan u slijedu misli, pravilno stilski i sadržajno formira rečenice.

Stvaralački pisani radovi ističu se kreativnošću i maštovitošću.

**vrlo dobar**

Učenik se sadržajno i točno pismeno izražava, primjenjujući pravopisne i gramatičke norme predviđene njegovim uzrastom.

Rukopis uredan i čitljiv.

Pisani izričaj maštovit i slikovit.

Uspješno piše kraće sastavke, diktate i odgovore.

**dobar**

U pisanom izražavanju učenik obraća pozornost na sadržaj, ali griješi u pravopisnom i gramatičkom području.

Trebao bi urednije i čitljivije pisati.

Djelomična usvojenost pravopisne i gramatičke norme, te djelomična ovladanost zakonitostima oblikovanja različitih vrsta tekstova.

**dovoljan**

Čini veće pravopisne, gramatičke i stilske pogreške; ne poznaje zakonitosti organizacije teksta.

Pismeni sastavci su logički nepovezani, stil je često nejasan.

Potrebna je stalna pomoć.

**Književnost**

**odličan**

Znanje i sposobnosti iz književnosti na najvišoj razini.

Ističe se u interpretaciji književnog djela i aktivno sudjeluje u raščlambi i sintezi teksta.

Samostalno i točno izdvaja temu u tekstu, likove, mjesto i vrijeme radnje. Izvrstan u karakterizaciji likova.

Pronalazi rimu u pjesmi, bez pogreške imenuje vrstu djela, basnu, bajku, dječji roman.

Nakon čitanja/slušanja teksta točno odgovara na pitanja, ispravlja netočne tvrdnje te razumije jezičnu poruku.

Čitateljski interes vrlo razvijen. U brzini i razumijevanju pročitanog teksta iznad prosjeka.

**vrlo dobar**

Znanje i sposobnosti iz književnosti na očekivanoj razini kao i interes. Sudjeluje u interpretaciji književnog djela.

Razumije pročitano, razvijeno književno znanje, odnos i interes prema književnosti. Interes za čitanje razvijen.

Prepoznaje tematske sadržaje i uspješno karakterizira likove na osnovi njihovih postupaka.

Brzina i razumijevanje pročitanog na očekivanoj razini.

**dobar**

Književno znanje, odnos prema književnosti i interes na prosječnoj razini.

Uz pomoć učitelja primjenjuje stečena znanja iz književnog i teorijskog nazivlja.

Sudjeluje uz poticaj učitelja.

Čita primjerenom brzinom uz manje greške.

Brzina i razumijevanje pročitanog na prosječnoj razini.

**dovoljan**

Znanje i odnos prema književnosti na početnoj razini.

Književne sposobnosti djelomično razvijene kao i interes.

Čita polako i s pogreškama.

Nakon čitanja sporije i uz pomoć učitelja točno odgovara na pitanja.

Uglavnom koristi kratke odgovore.

Brzina i razumijevanje pročitanog ispod prosjeka.

**Lektira**

**odličan**

Pokazuje izuzetan interes za čitanje književnih djela.

Ispravno, prema zadanim kriterijima, redovito i kvalitetno piše lektiru.

Dnevnik čitanja jezično, stilski i sadržajno točan.

Zna prosuditi i kritički se osvrnuti na pročitano djelo.

Ističe se u karakterizaciji likova i uočavanju veze između mjesta, vremena i događaja, te otkrivanju poruka i pouka djela.

**vrlo dobar**

Redovito čita zadana književna djela.

Bilješke vodi stilski i sadržajno točno s manjim jezičnim greškama.

Samostalno otkriva poruke i višeslojnost umjetničkog djela.

Ponekad izostaje sigurnost u iznošenju zaključaka.

Na satu je aktivan.

**dobar**

Redovito čita lektiru.

Dnevnik čitanja sadržajno i stilski nepotpun.

Griješi u primjeni pravopisnih sadržaja.

Ne poštuje uvijek zadane kriterije u vođenju zabilježaka.

**dovoljan**

Ne čita redovito lektiru.

Dnevnik čitanja površan, stilski i sadržajno nedorečen s mnogo pravopisnih i gramatičkih pogrešaka.

**Medijska kultura**

**odličan**

Izrazito razvijene sposobnosti za komunikaciju s medijima.

Interes i znanja o medijskoj kulturi su na najvišoj razini.

Aktivno sudjeluje u raščlambi gledanog filma, TV-emisije i kazališne predstave.

Izrazito dobro povezuje riječi, sliku i pokrete.

S lakoćom usvaja ključne pojmove i medijske kulture te ih primjereno povezuje na konkretnim primjerima.

**vrlo dobar**

Znanja o medijskoj kulturi usvojeni su na očekivanoj ( operativnoj ) razini.

Pokazuje veći interes ali su sposobnosti na prosječnoj razini.

Posebno aktivan prema određenom mediju.

Aktivno sudjeluje u raščlambi gledanog filma, TV-emisije i kazališne predstave.

Na poticaj povezuje sadržaje unutar medijske kulture (kazalište, film...)

**dobar**

Znanje i poznavanje medija na nivou reprodukcije.

Odnos prema području MK je na početnoj razini.

Djelomično usvojeni ključni pojmovi.

Na poticaj se uključuje u raspravu i komentare o filmu, kazališnoj predstavi...

 Uz pomoć učitelja uočava razlike i sličnosti između pojedinih medija.

**dovoljan**

Interes i odnos prema području MK-e je povremen i slabije izražen.

Znanje na početnoj razini (nivo prisjećanja i prepoznavanja) .

Uz učiteljevu pomoć interpretira dijelove filma, TV-emisije ili kazališne predstave.

Učenikove sposobnosti za komunikaciju samo su djelomično razvijene.

Prepoznaje samo elementarne pojmove.

Interes i aktivnost su minimalni.

**LIKOVNA KULTURA**

**odličan**

Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike. Izražavanje crtom je sigurno, bogato detaljima s jasnim uočavanjem i izražavanjem prostora. Ističe se maštovitošću i slobodom kombiniranja. Veoma uspješno vizualno opaža, razlikuje i imenuje crte u okružju i na umjetničkim djelima.

Veoma uspješno vizualno opaža, razlikuje i imenuje boje u okružju i na umjetničkim djelima. Ima razvijen osjećaj za kontraste boja i oblika. Maštovito i izražajno koristi likovno – tehnička sredstva i slikarske tehnike poštujući likovni problem i zadane motive.

Veoma uspješno vizualno opaža, razlikuje i imenuje masu, volumen i prostor (vanjski i unutarnji) u okružju i na umjetničkim djelima te arhitekturi. Lako vizualno opaža i kreativno prikazuje kontraste volumena, mase i prostora primjenom različitih materijala za oblikovanje.

Sigurno i ispravno koristi likovno – tehnička sredstva i grafičke tehnike poštujući zadane motive.

Veoma uspješno prepoznaje, imenuje i razlikuje vizualne medije (prometni znakovi, fotografije, film, strip, časopis, računalo) te značenje i poruku crte, lika i boje kao znaka vizualne komunikacije. Maštovito, s estetskim senzibilitetom, kombinira i realizira u materijalu zadane sadržaje.

**vrlo dobar**

Rado se likovno izražava crtom primjereno koristeći neke likovne tehnike. Uspješno vizualno opaža, razlikuje i imenuje crte u okružju i na umjetničkim djelima. Crteži su bogati detaljima, ali se ne snalazi uvijek u rasporedu i organizaciji prostora.

Uspješno koristi likovno – tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju. Radovi bogati detaljima, ali ponekad djeluju nedorečeno i nedovršeno.

Vizualno opaža, ali ne detaljizira u prikazu volumena, mase i prostora. Ima razvijen osjećaj za kontraste volumena i prostora koje uspješno oblikuje u različitim vrstama materijala.

Koristi likovno – tehnička sredstva i grafičke tehnike, poštujući zadane motive uz manju nesigurnost. Uspješno prepoznaje, imenuje i razlikuje vizualne medije (prometni znakovi, fotografije, film, strip, časopis) te značenje i poruku crte, lika i boje kao znaka vizualne komunikacije. Jednostavnije, s estetskim senzibilitetom, kombinira i realizira u materijalu zadane sadržaje.

**dobar**

Crteži su nepotpuni, često nedovršeni, a prostor neorganiziran. Djelomično ostvaruje zadani likovni problem i motive. Trudi se dovršiti zadano u skladu sa svojim mogućnostima.

U likovnim motivima ne primjenjuje uvijek zadane pojmove i elemente likovnog jezika. Zna pravilno koristiti likovne tehnike, ali radi uz pomoć i poticaj.

Vizualno opaža, ali vrlo pojednostavljeno prikazuje volumen, masu i prostor. Likovne pojmove razlikuje uz pomoć učitelja. Radovi su jednostavni i bez puno detalja.

Koristi likovno-tehnička sredstva i grafičke tehnike uz pomoć i potporu učitelja. Opaža i razlikuje vizualne medije (fotografije, film, časopis). Kombinira i realizira sadržaje, često nepotpuno, čak i uz pomoć učitelja.

**GLAZBENA KULTURA**

**odličan**

Pjeva izražajno, samostalno i sigurno u točnoj intonaciji. Melodijski čisto i ritamski točno reproducira tekstove i melodije pjesama različitog tekstualnog sadržaja. Ima izvrsno glazbeno pamćenje. Napjeve lako i brzo pamti.

Uz pjevanje, samostalno, sigurno i točno izvodi ritmove naučenih pjesama i brojalica dječjim glazbalima.

Prepoznaje glazbala prema obliku i zvuku. Potiče kod ostalih zvukovnu radoznalost i senzibilitet prema pjevanju i sviranju. Izrazito zainteresiran za sve oblike glazbenog izražavanja. Zainteresirano i pozorno sluša glazbu. Lako slušno prepoznaje i imenuje skladbu koju je već slušao/slušala. Slušno zapaža, opisuje, određuje i razlikuje ugođaj, tempo i dinamiku skladbe te izvodilački sastav. Samostalno prepoznaje i osjeća izražajni karakter zvučne izvedbe. Po zvuku razlikuje izvodilački sastav.

**vrlo dobar**

Pjeva samostalno, ali (ponekad) je nesigurniji/nesigurnija u melodijskom izvođenju. Razvijeno glazbeno pamćenje. Napjeve i melodije različitog tekstualnog sadržaja pamti uglavnom točno.

Samostalno, ali nesigurnije reproducira ritmove naučenih pjesama i brojalica dječjim glazbalima (ponekad je potrebna podrška). Prepoznaje glazbala prema obliku i zvuku. Razvijen interes za pjevanje i sviranje. Rado pjeva i samostalno i u grupi.

U većoj mjeri zainteresiran/zainteresirana za slušanje glazbe. Slušno zapaža i razlikuje ugođaj pjesama. Samostalno prepoznaje i osjeća izražajni karakter zvučne izvedbe. Po zvuku razlikuje izvodilački sastav uz manje pogreške.

**dobar**

Traži pomoć i podršku u pjevanju jer teže usvaja tekstove pjesama i melodije različitog tekstualnog sadržaja. Pjeva nečisto i nesigurno, ali ritamski točno.

Uz pjevanje (samostalno ili u grupi) i uz pomoć izvodi ili improvizira na udaraljkama ritmove (nekih) naučenih pjesama i brojalica. Poznaje glazbala po obliku, ali ne po zvuku. Potrebno je razvijati interes za pjevanje i sviranje. Samo djelomično zainteresiran/zaineresirana za slušanje glazbe. Slabije pamti slušane skladbe. Uz pomoć, određuje ugođaj i izražajni karakter zvučne izvedbe. Po zvuku ponekad razlikuje izvodilački sastav.

**MATEMATIKA**

**odličan**

Točno, samostalno broji, čita i piše brojeve do milijun; sa sigurnošću razlikuje četveroznamenkaste, peteroznamenkaste i šesteroznamenkaste brojeve; točno i samostalno zna mjesnu vrijednost znamenke višeznamenkastih brojeva,; rastavlja brojeve na J , D, S, T, DT i ST ; točno, brzo i samostalno uspoređuje brojeve do milijun i njihov odnos zapisuje matematičkim znakovima (<, >, =)

Sigurno, točno, samostalno zapisuje i čita brojeve do milijun, pravilno ih broji unaprijed i unazad, određuje im mjesto u nizu ( ispred, iza, između), uspoređuje ih ( veći, manji, jednaki ) i odnos zapisuje matematičkim znakovima ( >,<, = )

U potpunosti ovladao pisanim postupcima zbrajanja i oduzimanja brojeva do milijun bez prijelaza i s prijelazom u S, T, DT i ST do razine automatizacije – znanje operativno.

Uspješan, siguran, samostalan u prepoznavanju kuta, razlikovanju vrha i krakova kuta u ravnini i neposrednoj okolini.

Siguran i samostalan u crtanju kuta, imenovanju i označavanju vrha kuta i krakova kuta kao dvaju polupravaca. Rabi oznaku za kut.

Samostalno, točno razlikuje, prepoznaje i imenuje pravi kut u ravnini i neposrednoj okolini.

Pravilno, precizno i uspješno crta pravi kut rabeći geometrijski pribor te istog označava. Uredan u crtanju. Rabi oznaku za pravi kut.

Samostalno, točno razlikuje, prepoznaje i imenuje šiljasti i tupi kut od pravog kuta u ravnini i neposrednoj okolini.

Pravilno, precizno i uspješno crta šiljasti i tupi kut rabeći geometrijski pribor te iste označava. Uredan u crtanju. Rabi oznake za iste kutove.

Uspješan, siguran, samostalan i točan u pisanom postupku množenja višeznamenkastog broja jednoznamenkastim brojem. Radi brzo i efikasno.

Uspješan, siguran, samostalan i točan u pisanom postupku množenja višeznamenkastog broja dvoznamenkastim brojem. Usredotočen je. Automatizirao postupke.

Pravilno, precizno i točno crta trokut kao geometrijski lik. Uspješno ističe i označava vrhove, stranice i kutove trokuta. Uspoređuje i prepoznaje trokut u neposrednom okruženju.

obrazlaže jednakostraničan, jednakokračan i raznostraničan trokut. Isto argumentira na modelima trokuta. Uredno crta geometrijskim priborom

Točno objašnjava i prepoznaje pravokutan trokut na predmetima neposredne okoline. Samostalno, pravilno i uredno isti crta i označava.

S lakoćom razumije opseg trokuta kao zbroj duljina njegovih stranica. Samostalno izračunava opseg trokuta primjenjujući pravilo.

Promatrajući modele točno objašnjava razliku između pravokutnika i kvadrata. Pravilno i uspješno crta pravokutnik i kvadrat, označava stranice, vrhove i kutove istih. Spretno se služi geometrijskim priborom, precizan i uredan.

U potpunosti samostalno izračunava i primjenjuje formulu za opseg pravokutnika i kvadrata. Argumentira razliku istih. Naučeno primjenjuje u svakodnevnom životu.

U potpunosti savladao pojam mjerenja površine prekrivanjem jediničnim kvadratima.

Potpuno samostalno razlikuje i računa površinu pravokutnika i kvadrata. Rješava zadatke gdje se primjenjuju matematička pravila (formule)

U potpunosti ovladao postupcima pisanog dijeljenja višeznamenkastog broja jednoznamenkastim. Rabi i argumentira vezu množenja i dijeljenja.

U potpunosti ovladao postupcima pisanog dijeljenja višeznamenkastog broja dvoznamenkastim brojem. Rabi i argumentira vezu množenja i dijeljenja

Samostalno i u potpunosti ovladao postupcima redoslijeda rješavanja zadataka s više računskih radnji uz uporabu i bez uporabe zagrada.

Potpuno samostalno razlikuje kvadar i kocku. Obrazlaže njihova bitna obilježja, određuje njihove strane, bridove i vrhove.

U potpunosti razumije pojam obujma kocke. Isti samostalno mjeri slaganjem jediničnim kocaka. Savladao jedinice za mjerenje obujma (cm³ i dm³).

**vrlo dobar**

Uglavnom točno, samostalno broji, čita i piše brojeve do milijun; razlikuje višeznamenkaste brojeve do milijun; u velikoj većini točno i samostalno zna mjesnu vrijednost znamenke višeznamenkastih brojeva,; rastavlja brojeve na J , D, S, T, DT i ST ; uglavnom točno, primjerenom brzinom i samostalno uspoređuje brojeve do milijun i njihov odnos zapisuje matematičkim znakovima (<, >, =). Ponekad traži pomoć učitelja.

Uglavnom točno zapisuje i čita brojeve do milijun, pravilno ih broji unaprijed i unazad, određuje im mjesto u nizu ( ispred, iza, između), uspoređuje ih ( veći, manji, jednaki ) i odnos zapisuje matematičkim znakovima ( >,<, = ). Ponekad traži pomoć učitelja.

Ovladao pisanim postupcima zbrajanja i oduzimanja brojeva do milijun bez prijelaza i s prijelazom u S, T, DT i ST do razine automatizacije – znanje operativno

Uglavnom uspješan i siguran u prepoznavanju kuta, razlikovanju vrha i krakova kuta u ravnini i neposrednoj okolini.

Uglavnom siguran u crtanju kuta, imenovanju i označavanju vrha kuta i krakova kuta kao dvaju polupravaca. Rabi oznaku za kut.

Uglavnom točno razlikuje, prepoznaje i imenuje pravi kut u ravnini i neposrednoj okolini.

Uglavnom pravilno i uredno crta pravi kut rabeći geometrijski pribor te istog označava.

U većini razlikuje, prepoznaje i imenuje šiljasti i tupi kut od pravog kuta u ravnini i neposrednoj okolini.

Uglavnom pravilno, precizno i uspješno crta šiljasti i tupi kut rabeći geometrijski pribor te iste označava. Uglavnom uredan u crtanju.

U većini uspješan, siguran, samostalanitočanupisanompostupkumnoženjavišeznamenkasttogbrojajednoznamenkastimbrojem. Radi umjereno brzo.

U većini uspješan , siguran, samostalanitočanupisanompostupkumnoženjavišeznamenkasttogbrojadvoznamenkastimbrojem. Radi umjereno brzo.

Uglavnom pravilno, precizno i točno crta trokut kao geometrijski lik. Uglavnom uspješno ističe i označava vrhove, stranice i kutove trokuta.

Uglavnom uspješno prepoznaje, razlikuje i uspoređuje duljine stranica trokuta te obrazlaže jednakostraničan, jednakokračan i raznostraničan trokut. Uglavnom obrazlaže na modelima trokuta. U većini uredno crta geometrijskim priborom.

Uglavnom točno objašnjava i prepoznaje pravokutan trokut na predmetima neposredne okoline. Uglavnom samostalno, pravilno i uredno isti crta i označava.

Uglavnom samostalno razumije opseg trokuta kao zbroj duljina njegovih stranica. U većini samostalno izračunava opseg trokuta .

U većini točno objašnjava razliku između pravokutnika i kvadrata. U većini iste pravilno crta te označava stranice, vrhove i kutove. Uglavnom uredan.

Uglavnom samostalno izračunava i primjenjuje formulu za opseg pravokutnika i kvadrata.

Uglavnom savladao pojam mjerenja površine prekrivanjem jediničnim kvadratima.

U većini samostalno razlikuje i računa površinu pravokutnika i kvadrata.

Ovladao postupcima pisanog dijeljenja višeznamenkastog broja jednoznamenkastim. Rabi i argumentira vezu množenja i dijeljenja.

Ovladao postupcima pisanog dijeljenja višeznamenkastog broja dvoznamenkastim brojem. Rabi i argumentira vezu množenja i dijeljenja

Uglavnom samostalno i u potpunosti ovladao postupcima redoslijeda rješavanja zadataka s više računskih radnji uz uporabu i bez uporabe zagrada. Ponekad traži pomoć.

Uglavnom samostalno razlikuje kvadar i kocku. Razumije bitna obilježja, određuje njihove strane, bridove i vrhove.

Uglavnom razumije pojam obujma kocke. Isti samostalno mjeri slaganjem jediničnim kocaka. Zna jedinice za mjerenje obujma (cm³ i dm³).

**dobar**

Djelomično točno, samostalno broji, čita i piše brojeve do milijun. Ponekad zna mjesnu vrijednost znamenke višeznamenkastih brojeva kao i rastaviti brojeve na J , D, S, T, DT i ST . Djelomično točno, sporije uspoređuje brojeve do milijun i njihov odnos zapisuje matematičkim znakovima (<, >, =). Redovito traži pomoć učitelja.

Ponekad točno zapisuje i čita brojeve do milijun, uz pomoć učitelja pravilno ih broji unaprijed i unazad, određuje im mjesto u nizu (ispred, iza, između), uspoređuje ih ( veći, manji, jednaki) i odnos zapisuje matematičkim znakovima ( >,<, = ). Redovito traži pomoć učitelja.

Djelomično ovladao pisanim postupcima zbrajanja i oduzimanja brojeva do milijun bez prijelaza i s prijelazom . Znanje na različitim razinama. Računa uglavnom uz pomoć. Redovito traži pomoć.

Ponekad siguran u prepoznavanju kuta, razlikovanju vrha i krakova kuta u ravnini i neposrednoj okolini. Redovito traži pomoć.

Povremeno siguran u crtanju kuta, imenovanju i označavanju vrha kuta i krakova kuta kao dvaju polupravaca. Redovito traži pomoć.

Ponekad točno razlikuje, prepoznaje i imenuje pravi kut u ravnini i neposrednoj okolini. Redovito traži pomoć

Uz pomoć učitelja pravilno crta pravi kut rabeći geometrijski pribor te istog označava. Crta neuredno.

Povremeno razlikuje, prepoznaje i imenuje šiljasti i tupi kut od pravog kuta u ravnini i neposrednoj okolini. Često traži pomoć.

Djelomično pravilno, precizno i uspješno crta šiljasti i tupi kut rabeći geometrijski pribor te iste označava. Redovito traži pomoć.

Povremeno uspješan i točanupisanompostupkumnoženjavišeznamenkasttogbrojajednoznamenkastimbrojem. Sigurniji uz redovitu pomoć učitelja. Radi sporo..

Djelomičnouspješanitočanupisanompostupkumnoženjavišeznamenkasttogbrojadvoznamenkastimbrojem. Redovito traži pomoć . Radi sporo.

Ponekad pravilno i točno crta, ističe i označava vrhove, stranice i kutove trokuta. Nedostaje sigurnosti

Povremeno prepoznaje, razlikuje i uspoređuje duljine stranica trokuta; jednakostraničan, jednakokračan i raznostraničan trokut. Redovito traži pomoć

Djelomično točno objašnjava i prepoznaje pravokutan trokut na predmetima neposredne okoline. Često uz pomoć pravilno i uredno isti crta i označava.

Djelomično razumije opseg trokuta kao zbroj duljina njegovih stranica. Uz redovitu pomoć izračunava opseg trokuta .

Uz čestu pomoć razumije razliku između pravokutnika i kvadrata. Iste crta uredno uz sve češću pomoć te označava stranice, vrhove i kutove.

Uz redovitu pomoć učitelja izračunava i primjenjuje formulu za opseg pravokutnika i kvadrata.

Uz redovitu pomoć učitelja mjeri površinu prekrivanjem jediničnim kvadratima.

Djelomično razlikuje i računa površinu pravokutnika i kvadrata. Redovito traži pomoć

Djelomično ovladao postupcima pisanog dijeljenja višeznamenkastog broja jednoznamenkastim. Uz čestu pomoć učitelja rabi vezu množenja i dijeljenja.

Djelomično ovladao postupcima pisanog dijeljenja višeznamenkastog broja dvoznamenkastim brojem. Uz čestu pomoć učitelja rabi vezu množenja i dijeljenja

Djelomično usvojio postupke redoslijeda rješavanja zadataka s više računskih radnji uz uporabu i bez uporabe zagrada. Redovito traži pomoć učitelja u zadacima redoslijeda izvođenja računskih radnji uz uporabu i bez uporabe zagrada..

Uz redovitu pomoć razlikuje kvadar i kocku. Razumije bitna obilježja, određuje njihove strane, bridove i vrhove.

Ponekad djelomično razumije pojam obujma kocke. Uz redovitu pomoć mjeri slaganjem jediničnim kocaka. Zna jedinice za mjerenje obujma (cm³ i dm³).

**dovoljan**

Broji, čita i piše brojeve do milijun. Uz pomoć učitelja reproducira višeznamenkaste brojeve. Ne zna mjesnu vrijednost znamenke višeznamenkastih brojeva kao ni rastaviti brojeve na J , D, S, T, DT i ST. Ponekad točno, sporije uspoređuje brojeve do milijun i njihov odnos zapisuje matematičkim znakovima (<, >, =). Pomoć učitelja i odbija..

Zna pisati i čitati brojeve do milijun, uz veliku pomoć učitelja pravilno ih broji unaprijed i unazad, ne zna im odrediti mjesto u nizu ( ispred, iza, između), ne zna ih usporediti ( veći, manji, jednaki ), ne zna ih pravilno zapisati matematičkim znakovima. Uz pomoć učitelja neke zadatke povremeno zna točno riješiti. Pomoć učitelja odbija.

Uglavnom nije ovladao pisanim postupcima zbrajanja i oduzimanja brojeva do milijun bez prijelaza i s prijelazom . Računa uglavnom uz pomoć, izrazito sporo. Pomoć učitelja odbija.

Uglavnom ne prepoznaje kut, ne razlikuje vrh i krakova kuta u ravnini i neposrednoj okolini. Pomoć učitelja odbija.

Rijetko zna crtati kut, imenovati i označiti vrh kuta i krakove.

Rijetko kad razlikuje, prepoznaje i imenuje pravi kut u ravnini i neposrednoj okolini. Pomoć učitelja odbija.

Teško crta pravi kut i uz pomoć učitelja. Nespretno rabi geometrijski pribor.

Površno razlikuje, prepoznaje i imenuje šiljasti i tupi kut od pravog kuta u ravnini.

Teško pravilno crta šiljasti i tupi kut rabeći geometrijski pribor te iste ne označava.

Minimalno usvojio pisani postupak množenja višeznamenkastog broja jednoznamenkastim brojem.

Minimalno usvojio pisani postupak množenja višeznamenkastog broja dvoznamenkastim brojem.

Crta trokut uz pomoć učitelja te ističe i označava vrhove stranice i kutove trokuta. Pomoć učitelja odbija.

Rijetko kad prepoznaje, razlikuje i ne uspoređuje duljine stranica trokuta; jednakostraničan, jednakokračan i raznostraničan trokut.

Uglavnom ne prepoznaje i ne objašnjava pravokutan trokut na predmetima neposredne okoline. Isti ne crta pravilno i odbija pomoć.

Uglavnom ne razumije opseg trokuta i ne izračunava isti bez stalne pomoći .

Samo ponekad djelomično razumije razliku između pravokutnika i kvadrata. Ne označava stranice, vrhove i kutove.

Uglavnom ne izračunava i ne primjenjuje formulu za opseg pravokutnika i kvadrata.

Samo ponekad uočava razliku između površine pravokutnika i kvadrata. Ne računa iste površine.

Minimalno ovladao postupcima pisanog dijeljenja višeznamenkastog broja jednoznamenkastim. Ne rabi vezu množenja i dijeljenja.

Gotovo nije ovladao postupcima pisanog dijeljenja višeznamenkastog broja dvoznamenkastim brojem. Ne rabi vezu množenja i dijeljenja.

Minimalno usvojio postupke redoslijeda rješavanja zadataka s više računskih radnji uz uporabu i bez uporabe zagrada. Odbija pomoć.

Rijetko kad razlikuje kvadar i kocku. Razumije bitna obilježja, određuje njihove strane, bridove i vrhove.

I uz pomoć učitelja minimalno razumije pojam obujma kocke. Ne mjeri obujam kocke.

**PRIRODA I DRUŠTVO**

**odličan**

Odlično i opširno opisuje simbole domovine.

Primjenjuje znanje o glavnom gradu RH, određuje mu smještaj na zemljovidu, objašnjava kako je Zagreb političko, vjersko, kulturno, upravno, zdravstveno, obrazovno i športsko središte RH.

Imenuje narod i nacionalne manjine koje čine stanovništvo RH.

Samostalno pronalazi susjedne zemlje RH.

Usvojio najznačajnije događaje iz povijesti svoja zavičaja i domovine Hrvatske.

Detaljno opisuje karakteristike brežuljkastih krajeva RH.

Imenuje i na zemljovidu pokazuje gradska središta brežuljkastih područja RH.

Znanje o gorskim krajevima RH je izuzetno temeljito i operativno.

Ima sposobnost logičkoga mišljenja i zaključivanja.

S lakoćom odvaja bitno od nebitnoga.

U cijelosti usvojio sadržaje prirodno - zemljopisnih uvjeta primorskih krajeva RH.

Točno, logično i temeljito objašnjava osobitosti nizinskih područja RH.

Snalaženje na zemljovidu je u potpunosti automatizirano, detaljno i točno.

Temeljito objašnjava osnovna svojstva vode na temelju pokusa

Uočava međusobnu ovisnost šumskih biljaka i životinja.

Razumije važnost mora za RH.

Poznaje nacionalne parkove RH, parkove prirode i zaštićena područja.

Poznaje i na zemljovidu pokazuje najveće rijeke, brežuljke i planine u RH.

Razumje čovjekov život i ulogu u zajednici.

Zna važnost čuvanja tijela od ozljeda i štetnih utjecaja.

**vrlo dobar**

Opisuje simbole domovine uz minimalnu pomoć.

Samostalno nabraja i imenuje stanovnike RH.

Pronalazi susjedne zemlje na zemljovidu.

S razumijevanjem opisuje najznačajnije događaje iz povijesti svoga zavičaja i domovine Hrvatske.

Savladao sadržaje vezane uz Zagreb-glavni grad.

Razlikuje, imenuje i nabraja životne uvjete.

Imenuje i na zemljovidu pokazuje gradska središta brežuljkastih područja RH.

Znanje o gorskom kraju RH je temeljito.

Usvojio sadržaje prirodno-zemljopisnih uvjeta primorskog kraja.

Objašnjava osobitosti nizinskog područja RH.

Snalaženje na zemljovidu nije u potpunosti automatizirano.

Pri izvođenju pokusa uglavnom redovit, marljiv i ustrajan.

Poznaje nacionalne parkove RH, parkove prirode i zaštićena područja.

Uočava međusobnu povezanost biljaka i životinja.

Uz pomoć, točno, na zemljovidu pronalazi rijeke, brežuljke i planine u RH.

**dobar**

Šturo opisuje simbole domovine.

Uz učiteljevu pomoć imenuje stanovnike RH.

Uz upute pronalazi susjedne zemlje na zemljovidu.

Opisuje najznačajnije događaje iz povijesti svoga zavičaja, ali ih u potpunosti ne razumije.

Imenuje, ali teško pronalazi na zemljovidu gradska središta brežuljkastog kraja.

Teško se snalazi na zemljovidu.

Pri usvajanju sadržaja o kruženju vode u prirodi nedostaje upornosti i razumijevanja sadržaja.

Pri VUN-i (šuma i travnjak) promijene i osobitosti opaža polako i uz učiteljevu pomoć.

Povremeno prepoznaje životinje koje žive u i uz more.

Znanje o biljnim vrstama u i uz more je nepotpuno.

Nabraja, ali ne prepoznaje različite vrste tla.

Miješa nacionalne parkove od parkova prirode.

**dovoljan**

Uz pomoć prepoznaje simbole države.

Savladao minimum predviđenih nastavnih sadržaja vezanih uz brežuljkasti dio RH.

Savladao minimum predviđenih nastavnih sadržaja vezanih uz primorski dio.

Površno razumije karakteristike travnjaka.

Sadržaje o Nacionalnim parkovima teško usvaja.

Pri razlikovanju Nacionalnih parkova od Parkova prirode stalno griješi.

Svladao je minimum predviđenih nastavnih sadržaja vezanih uz zaštićene kulturno-povijesne znamenitosti RH.

Na razini reprodukcije poznaje malen dio sadržaja vezan uz prirodne ljepote RH.

Obrazlaže nepotpuno i s puno pogrešaka.

U primjeni sadržaja često griješi i slabo reagira na učiteljevu pomoć.

Na zemljovidu se jako slabo snalazi.

**TJELESNA I ZDRAVSTVENA KULTURA**

**odličan**

- učenik uspješno usvaja motorička znanja

- učenik bez poteškoća savladava motoričke zadatke

- tehnička izvedba je izuzetna( izuzetno kvalitetna)

**vrlo dobar**

- učenik nema poteškoća u savladavanju motoričkih zadataka

- tehnička izvedba nije na očekivanoj razini

- motoričko znanje usvaja uz male korekcije

- učenik izvršava zadatke koji ne prelaze njegove mogućnosti

**dobar**

- učenik uz male poteškoće izvršava motoričke zadatke

- tehnička izvedba je površna i nesigurna te mu je potrebna pomoć (u realizaciji ili u izvršenju zadatka)

- motorička znanja sporije savladava

**ODGOJNI UČINCI RADA**

**odličan**

- pokazuje izraziti interes i aktivnost u radu, uporan i ustrajan, poštuje pravila igre, u igrama osobne interese podređuje interesu grupe, sportski se ponaša

**vrlo dobar**

- dosljedan u poštivanju pravila, aktivnost primjerena, razvijen osjećaj za zajedništvo, sluša pažljivo i surađuje u radu, ali nema dovoljno strpljenja, kod poteškoća odustaje od daljnjeg nastojanja u radu, realno procjenjuje svoje mogućnosti, treba ga poticati i ohrabrivati, katkad se ne ponaša korektno prema svojim suigračima i protivničkim igračima

**dobar**

- ne poštuje pravila igre, aktivnost slaba i neprimjerena, nezainteresiran, ne brine o kvaliteti svoga rada, sklon podcjenjivanju drugih učenika